འདིའི་སྐོར་གཞན་སྡེའི་ལོ་རྒྱུས་ཆེ་ཁག་རྣམས་སུ་ཆེར་མི་གསལ་ཡང་ཕྱིས་བྱུང་གི་ལོ་རྒྱུས་བོད་ཀྱི་ཡིག་གཟུགས་གྱི་འཕེལ་རིམ་བཤད་སྐབས།བྷེ་ཤོ་ཏྲམ་ནི་ཁྲི་སྲོང་སྐབས་སུ་མུ་ཏིག་བསྟར་ལ་རྒྱུས་འདྲའི་དབུ་ཅན་འབྲི་མཁན་དེ་ཡིན་པར་བཤད་ལ་མིང་གཞན་ལ་ཤཀྱ་དཀོར་ཡང་ཟེར་བར་བྲིས་ཡོད།དེའང་རི་འབུར་ངག་དབང་རྒྱ་མཚོའི་བོད་ཡིག་ཡིག་གཟུགས་ཀྱི་ལོ་རྒྱུས་མདོར་བསྡུས།ལས།དེའི་རྗེས་སུ་བཙན་པོ་ཁྲི་སྲོང་ལྡེ་བཙན་གྱི་དུས་སུ་ཡིག་གཟུགས་མཁས་པ་བྷེ་ཤོ་ཁྲམ་ཟེར་བས་བསམ་ཡས་ཀྱི་རྡོ་རིང་ཐོག་བརྐོས་པའི་ཡིག་གཟུགས་ལ་མུ་ཏིག་སྟར་ལ་བརྒྱུས་པ་འདྲ་བཟེར།ཞེས་དང་།